stanford-oval/wikipedia huggingface dataset:
Glen De Boeck

| Henkilötiedot |
| --- | --- | --- | --- |
Syntymäaika: 22. elokuuta 1971 (ikä 53)
Syntymäpaikka: Boom, Belgia
Pelipaikka: puolustaja
Pituus: 189 cm
Seura
Seura: avoin
Tehtävä: päävalmentaja
Seurat
| Vuodet | Seura | O | (M) |
| 1990–1992 |  Boom | 35 | (1) |
| 1992–1995 |  Mechelen | 93 | (5) |
| 1995–2005 |  Anderlecht | 206 | (14) |
Maajoukkue
| 1993–2002 |  Belgia | 36 | (1) |
Valmennusura
2005–2007:  Anderlecht (apuv.)
2007–2010:  Cercle Brugge
2010:  Beerschot
2011:  VVV-Venlo
2012–2013:  Waasland-Beveren
2016:  Mouscron
2017–2018:  Kortrijk
2019:  Lokeren
2023:  Kortrijk
 Seurajoukkueuran tilastot kattavat vain kansalliset sarjat.
Glen De Boeck (s. 22. elokuuta 1971 Boom) on belgialainen jalkapallovalmentaja ja entinen puolustaja.
Ura pelaajana

De Boeck siirtyi kesällä 1995 KV Mechelenistä RSC Anderlechtiin, jossa hän kehittyi yhdeksi 2000-luvun parhaimmiksi puolustajista Jupiler Leaguessa. De Boeck pelasi 36 maaottelussa, joissa teki yhden maalin.Hän teki kansainvälisen debyyttinsä Belgian paidassa 6. lokakuuta 1993 Gaboniaa vastaan. Hän oli mukana myös kaksissa jalkapallon MM-kisoissa vuosina 1998 ja 2002 pelaen yhteensä kolme ottelua.
Meriitit pelaajana

Belgian mestaruus (3): 2000, 2001, 2004
MM-kilpailut
2. kierros: 2002
1. kierros: 1998
Ura valmentajana

Lopetettuaan uransa loukkaantumiseen vuonna 2005 De Boeckista tuli RSC Anderlechtin valmentaja yhdessä Daniel Rendersin kanssa. Hän työskenteli RSC:ssä kaksi vuotta, kunnes siirtyi huhtikuussa 2007 Cercle Bruggen päävalmentajaksi. De Boeckin johdolla Cercle Brugge pelasi loistavan kauden 2007/08 ja sijoittui liigassa neljänneksi, mikä oli paras saavutus sitten toisen maailmansodan. De Boeckin johdolla Cercle jatkoi kohtuullisia esityksiä sijoittuen kahdella seuraavalla kaudella yhdeksänneksi. Kausi 2009/10 sujui hyvin myös Belgian cupissa, kun De Boeck johdatti joukkueensa finaaliin. Mestaruus jäi kuitenkin haaveksi, kun KAA Gent voitti ottelun selvästi maalein 3–0.
Kauden 2009/10 jälkeen De Boeck jätti Cercle Bruggen ja siirtyi kolmivuotisella sopimuksella liigassa juuri Cerclen taakse sijoittuneen KFC Germinal Beerschotin päävalmentajaksi.  Pesti päättyi kuitenkin lyhyeen, sillä De Boeck sai kehnojen tulosten vuoksi potkut jo marraskuussa 2010.
Kesäkuussa 2011 De Boeckista tuli Eredivisie-seura VVV-Venlon päävalmentaja.  De Boeck sai potkut jo joulukuussa Venlon vajottua Eredivisien hännille.  Marraskuussa 2012 hän  palasi valmennustehtäviin Belgian liigassa pelaavan Waasland-Beverenin päävalmentajana.  De Boeck nosti seuran pois liigan jumbosijalta ja 13. sijansa myötä seura säilytti sarjapaikkansa kauden 2012/13 päätteeksi. Kaudella 2013/14 joukkue vajosi jälleen putoamiskamppailuun ja De Boeck sai potkut lokakuun lopussa, kun Beveren oli liigassa toiseksi viimeisenä.
Tammikuussa 2016 De Boeck palasi valmennustehtäviin Royal Mouscron-Péruwelzin päävalmentajana. Pesti päättyi potkuihin joulukuussa 2016.
Marraskuussa 2017 De Boeck palasi valmennustehtäviin KV Kortrijkin päävalmentajana. De Boeckin johdolla Kortrijk paransi esityksiään ja nousi liigassa seitsemänneksi. Joukkue jäi kahdella pisteellä ylemmän loppusarjan ulkopuolelle. De Boeck sai potkut marraskuun puolivälissä 2018, kun joukkue oli juuttunut Belgian liigan alempaan keskikastiin.
Tammikuussa 2019 De Boeckista tuli Lokerenin päävalmentaja. Hän sai potkut seurasta marraskuussa 2019.
De Boeck palasi valmennustehtäviin lokakuussa 2023, kun hänestä tuli toistamiseen KV Kortrijkin päävalmentaja. Hän ei kuitenkaan onnistunut kääntämään seuran tuloskehitystä, vaan tappiokierre johti potkuihin jo joulukuussa 2023.
Meriitit valmentajana

Belgian cup
Hopeaa: 2010
Aiheesta muualla

Profiili Cercle Bruggen sivuilla (Arkistoitu – Internet Archive) (hollanniksi)
| 0 | 1 | 2 |
| --- | --- | --- |
| Edeltäjä: Harm van Veldhoven | Cercle Bruggen päävalmentaja 4/2007–2010 | Seuraaja: Bob Peeters |
| 0 | 1 | 2 |
| --- | --- | --- |
| Edeltäjä: Jos Daerden | KFC Germinal Beerschotin päävalmentaja 6–11/2010 | Seuraaja: Jacky Mathijssen |
| 0 | 1 | 2 |
| --- | --- | --- |
| Edeltäjä: Willy Boessen | VVV-Venlon päävalmentaja 6–12/2011 | Seuraaja: Ton Lokhoff |
| 0 | 1 | 2 |
| --- | --- | --- |
| Edeltäjä: Dirk Geeraerd | Waasland-Beverenin päävalmentaja 11/2012–10/2013 | Seuraaja: Bob Peeters |
| 0 | 1 | 2 |
| --- | --- | --- |
| Edeltäjä: Cedomir Janevski | Royal Mouscron-Péruwelzin päävalmentaja 1–12/2016 | Seuraaja: Mircea Rednic |
| 0 | 1 | 2 |
| --- | --- | --- |
| Edeltäjä: Giánnis Anastasíou | KV Kortrijkin päävalmentaja 11/2017–11/2018 | Seuraaja: Yves Vanderhaeghe |
| 0 | 1 | 2 |
| --- | --- | --- |
| Edeltäjä: Trond Sollied | Lokerenin päävalmentaja 1–11/2019 | Seuraaja: Stijn Vreven |
Belgian joukkue – Jalkapallon MM-kilpailut 2002
1 De Vlieger |
2 Deflandre |
3 De Boeck |
4 Van Meir |
5 Van Kerckhoven |
6 Simons |
7 Wilmots |
8 Goor |
9 Sonck |
10 Walem |
11 Verheyen |
12 Van Der Heyden |
13 Vanderdriessche |
14 Vermant |
15 Peeters |
16 Van Buyten |
17 Englebert |
18 Vanderhaeghe |
19 Thijs |
20 Strupar |
21 Boffin |
22 Mpenza |
23 Herpoel |
Valmentaja Waseige
Gran Torino

| Gran Torino |
| --- | --- |
 Virallinen elokuvateatterijuliste
Ohjaaja:  Clint Eastwood
Käsikirjoittaja:  Nick Shenck Dave Johannson
Tuottaja:  Clint Eastwood Jenette Kahn Adam Richman Tim Moore Robert Lorenz Bill Gerber
Säveltäjä:  Kyle Eastwood Michael Stevens
Kuvaaja:  Tom Stern
Leikkaaja:  Joel Cox Gary Roach
Pääosat:  Clint Eastwood
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. InterCom Netflix
Ensi-ilta:  Yhdysvallat 12. joulukuuta 2008 Suomi 3. huhtikuuta 2009
Kesto:  116 minuuttia
Alkuperäiskieli:  englanti
Budjetti:  25 000 000 USD
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Gran Torino on Clint Eastwoodin ohjaama jännitys- ja draamaelokuva vuodelta 2008. Hän näyttelee siinä itse pääosaa.
Eastwood ilmoitti elokuvan ensi-illan aikoihin, että se olisi hänen viimeinen elokuvansa näyttelijänä, mutta hän palasi valkokankaalle neljä vuotta myöhemmin elokuvassa Takaisin pelissä.
Juoni

Kyynistyneen eläkkeellä olevan autotehtaan työntekijän päivät täyttyvät talon kunnostustöistä, koiran hoivaamisesta, oluesta ja parturikäynneistä. Waltin varsinainen silmäterä on vuoden 1972 Gran Torino -mallinen henkilöauto. Vaikka Waltin vaimo toivoikin kuolinvuoteellaan miehen menevän ripittäytymään, M1-kiväärinsä säännöllisesti puhdistavalla Waltilla ei ole mielestään mitään tunnustettavaa. Waltin suhteet kahteen omaan poikaan ja näiden perheisiin ovat jääneet etäisiksi.
Kun tienoota terrorisoiva aasialainen nuorisojengi yrittää varastaa Waltin Torinon, tämä saa lisäkierroksia valmiiksi rasistisille asenteilleen. Hän alkaa kuitenkin nähdä asioita uudessa valossa, kun varas tulee Waltin ovelle ja lupaa hyvittää tekonsa tekemällä tälle töitä. Thao alkaa korvata tekoaan tekemällä töitä Waltille, jolloin Walt alkaa pitää Thaosta ja auttaa tätä elämässään, mutta sitten aasialaisjengi iskee Thaon kimppuun.
Vastaanotto Suomessa

Ilta-Sanomien Tarmo Poussu arvioi, että elokuva tekee yhteenvedon Clint Eastwoodin tähtikuvasta ja tuo sen tähän hetkeen yllättävästi ja napakasti. Eastwood tavallaan pudottaa oman sankarihahmonsa myyttien maailmasta karuun todellisuuteen.
Kulttuurivihkojen Eero Hirvenojan mukaan elokuva tarkoittaa hyvää, mutta se on turhan alleviivaava. Siinä kuitenkin osoitetaan, että vanhempikin ihminen voi vapautua ennakkoluuloista ja oppia hyväksymään erilaisuutta. Samalla Eastwood pääsee parodioimaan takavuosikymmenten vähäpuheisia tähtiroolejaan. Mikään erityisen syvällinen elokuvantekijä Eastwood ei kuitenkaan ole.
Aamulehden Kari Salmisen arvion mukaan elokuva, ”karu romanssi tähden ja hänen arkkityyppisen hahmonsa välillä”, olisi kelvannut Eastwoodin jäähyväisiksi näyttelijänä, vaikka hän ei pitänytkään tämän vetäytymistä näyttelemisestä toivottavana.
Palkinnot

NBR (2008), Paras miespääosa: Clint Eastwood, Paras elokuvakäsikirjoitus: Nick Schenk
Palkinnot > Ehdokkuudet

Golden Globe (2009), Paras elokuvamusiikki: Kyle Eastwood ja Michael Stevens
Aiheesta muualla

Wikisitaateissa on kokoelma sitaatteja aiheesta .
Elokuvan viralliset kotisivut (englanniksi)
Gran Torino Internet Movie Databasessa (englanniksi)
Gran Torino Elonet.
| n k Clint Eastwoodin ohjaamat elokuvat |
| --- | --- |
1970-luku:  Yön painajainen (1971)  Ruoska (1973)  Frank, rakastan sinua (1973)  Tehtävä Alpeilla (1975)  Lainsuojaton (1976) 
1980-luku:  Ratkaiseva isku (1983)  Kalpea ratsastaja (1985)  Bird (1988) 
1990-luku:  Valkoinen metsästäjä, musta sydän (1990)  Armoton (1992)  Täydellinen maailma (1993)  Hiljaiset sillat (1995)  Rajaton valta (1997)  Keskiyö hyvän ja pahan puutarhassa (1997)  Pahin rikos (1999) 
2000-luku:  Space Cowboys (2000)  Verivelka (2002)  Menneisyyden ote (2003)  Million Dollar Baby (2004)  Kirjeitä Iwo Jimalta (2006)  Isiemme liput (2006)  Gran Torino (2008)  Changeling – vaihdokas (2008)  Invictus – voittamaton (2009) 
2010-luku:  Hereafter (2010)  J. Edgar (2011)  Jersey Boys (2014)  American Sniper (2014)  Sully – uroteko Hudson-joella (2016)  15:17 Pariisiin (2018)
Lasten ja nuorten säätiö

Lasten ja nuorten säätiö (ruots. Barn- och ungdomsstiftelsen) on vuonna 2001 perustettu säätiö. Sen tavoitteena on vahvistaa tulevaisuususkoa. Säätiö on alkuperäiseltä nimeltään Suomen lasten ja nuorten säätiö ja sen perustaja on ministeri Pär Stenbäck.  Säätiö on kehittänyt Vastuullinen kesäduuni -kampanjan, jota se veti vuosina 2011–2014.
Säätiö tuli tunnetuksi, kun media uutisoi sen jättäneen ilmoittamatta Jani Toivolan kouluvierailuista saamien palkkioiden rahallisen arvon 17 926 euroa vuosilta 2015 ja 2016. Myöhemmin Patentti- ja rekisterihallitus totesi, että Lasten ja nuorten säätiön toimintakertomukset vuosina 2015 ja 2016 antoivat riittävän informaation Toivolan palkkioista, eikä syytä lisäselvityksiin ollut.
Lasten ja nuorten säätiö järjesti Suomen ensimmäisen Read Hour -lukutunnin, jonka tavoitteena oli innostaa suomalaiset ja erityisesti nuoret lukemisen pariin. Read Houria vietettiin ensimmäisen kerran YK:n kansainvälisenä lukutaitopäivänä sunnuntaina 8.9.2019 klo 19–20. Kampanjan suojelijana toimi presidentti Sauli Niinistö.
Säätiön hallitus

Säätiön hallitukseen kuuluvat tällä hetkellä seuraavat jäsenet:
Mikko-Pekka Hanski, puheenjohtaja
Heikki Hiilamo – tutkimusprofessori, Terveyden ja hyvinvoinnin laitos; sosiaalipolitiikan professori, Helsingin yliopisto
Noomi Jägerhorn – asiakkuusjohtaja, Posti
Konsta Kallio – luokanopettajaopiskelija
Armin Kellomäki – maailmanpolitiikan opiskelija
Melina Korvenkontio – toimitusjohtaja, musiikki- ja kulttuurialan ammattilainen
Tarja Tikkanen – partneri, Boardman Oy
Kim Väisänen – yrittäjä, startup-sijoittaja ja tietokirjailija
Dreams-lähettiläät

Lasten ja nuorten säätiö on järjestänyt vuodesta 2003 kouluvierailuja, joilla yläkouluikäiset ja toisella asteella opiskelevat nuoret kuulevat julkisuuden henkilöiden kasvutarinoita. Tarinoiden avulla Dreams-lähettiläät rohkaisevat nuoria unelmoimaan sekä pohtimaan vahvuuksiaan ja oman polkunsa suuntaa. Lähettiläinä ovat toimineet jalkapalloerotuomari Mohammad Al-Emara, artisti Rosa Coste, entinen huippunyrkkeilijä Elina Gustafsson, näyttelijä Pelle Heikkilä, yrittäjä Tomi Kaukinen, näyttelijä Krista Kosonen, laulaja-lauluntekijä Hassan Maikal, artisti Lxandra, näyttelijä Pamela Tola, breakdance-tanssija Johannes "Hatsolo" Hattunen. Lisäksi ruotsinkielisiä vierailuja ovat tehneet näyttelijä Christoffer Strandberg ja thriatlonisti Robson Lindberg.
Dreams-vierailuja edelsi aikaisemmin säätiön Zest-ohjelma. Aiemmin lähettiläinä ovat toimineet Veikka Gustafsson, Samppa Lajunen, Jarkko Nieminen, Heli Kruger, Tiia Piili, Peter Nyman, Lenni-Kalle Taipale, Mikko Leppilampi, Eva Wahlström, Jani Toivola, Anna Puu, Essi Hellén, Pete Parkkonen, Jannika B, Tommy Lindgren, Seksikäs-Suklaa, Thobias Thorwid ja Laura Peippo.
Grahamin luku

Esimerkki:Kahdella värillä väritetty 3-ulotteinen kuutio, joka sisältää yksivärisen 4-kulmaisen osakuvion, joka on kuvattu kuution alapuolelle. Huomaa, ettei kuutio voisi sisältää tätä osakuviota, jos yksikin osakuvion viivoista korvattaisiin toisella värillä – täten todistaen että N* > 3.
Grahamin luku on Ronald Grahamin päättelemä erittäin suuri luku, johon usein viitataan suurimpana matemaattisen todistuksen lukuna. Tämä tarkoittaa sitä, että Grahamin luku oli suurin luku, joka esiintyy matemaattisessa todistuksessa tietyn ongelman eksplisiittisenä rajana. Graham päätyi lukuun etsiessään todistusta Ramseyn lauseen erääseen ongelmaan.
Sittemmin on löydetty sitäkin isompia lukuja, mutta Grahamin luku on silti suurin omalla nimellä tunnettu luku.
Ongelma

Ramseyn lauseessa kysytään muun muassa:
Tämän ongelman vastaus on "kyllä", jos pisteitä on 6 tai enemmän.
Grahamin luku tulee vastauksena kysymyksen variaatioon:
Ongelma voidaan esittää myös seuraavasti:
Vuonna 1971 Ronald Graham ja B. L. Rothschild löysivät osittaisen vastauksen tähän ongelmaan: N*, jonka rajat ovat 6 ≤ N* ≤ N, missä yläraja N on suuri, mutta äärellinen luku, Grahamin luku "G":
missä
Knuthin nuolinotaatiolla.
Yläraja saatiin alennettua 2013 Hales–Jewettin luvulla  \scriptstyle N'\;=\;2\;\uparrow \uparrow \;2\;\uparrow \uparrow \;2\;\uparrow \uparrow \;9.
Alarajan sai Geoff Exoo vuonna 2003 parannettua 6:sta 11:een, ja Jerome Barkley vuonna 2008 13:een. Niinpä N*:n raja-arvot  ovat tällä hetkellä (2013) 13 ≤ N* ≤ N'.
Määritelmä

Grahamin lukua ei voi esittää tavanomaisilla matemaattisilla operaattoreilla. Jopa sen esittäminen potenssikorotuksella (muodossa  a^{b^{c^{\cdot ^{\cdot ^{\cdot }}}}}) on epäkäytännöllistä. Sen sijaan käytetään Knuthin nuolinotaatiota.
Määritellään
missä  \uparrow ^{g_{n-1}} vastaa  g_{n-1} nuolta, joten Grahamin luku  G=g_{64} on:
Viimeinen numero

Luvun 500 viimeistä numeroa ovat:
…02425950695064738395657479136519351798334535362521
   43003540126026771622672160419810652263169355188780
   38814483140652526168785095552646051071172000997092
   91249544378887496062882911725063001303622934916080
   25459461494578871427832350829242102091825896753560
   43086993801689249889268099510169055919951195027887
   17830837018340236474548882222161573228010132974509
   27344594504343300901096928025352751833289884461508
   94042482650181938515625357963996189939679054966380
   03222348723967018485186439059104575627262464195387
Graham itse laski viimeisen numeron vuonna 1977 olevan juuri "7". Kukaan ei ole pystynyt laskemaan mikä on luvun ensimmäinen numero.
Jos Grahamin luku kirjoitettaisiin siten, että yksi numero veisi yhden Planckin tilavuuden eli 4,22 x 10-105 m3 (kvanttifysiikan mukaan pienin mahdollinen tilavuus), se ei mahtuisi havaittavaan maailmankaikkeuteen. Luvun suuruutta kuvaa se, että pelkästään nuolten määrä tasolla g1 (= 3↑↑↑↑3) on suurempi kuin Planckin tilavuuksien lukumäärä havaittavassa maailmankaikkeudessa (noin 10185).
Grahamin luku mainitaan Guinnessin ennätysten kirjassa suurimpana matemaattisessa todistuksessa käytettynä lukuna.
Aiheesta muualla

Catalyst: Graham's number
These are the biggest numbers in the universe (Arkistoitu – Internet Archive)
Sigma (duo)

| Sigma> Tiedot |
| --- | --- |
Toiminnassa:  2006–
Tyylilaji:  drum and bass
Kotipaikka:   Leeds, Englanti
Laulukieli:  englanti
Jäsenet:  Cameron Edwards  Joe "Wooz" Lenzie
Entiset jäsenet:  Ben Mauerhoff
Levy-yhtiö:   All Around the World  3Beat  Hospital  Breakbeat Kaos  Life Recordings 
Aiheesta muualla
Kotisivut
Infobox OKNimi-testi OK: 
Sigma (Σ) on brittiläinen drum’n’bass/house duo, joka koostuu Cameron Edwardsista ja Joe Lenziestä. Heidän vuonna 2010 yhteistyössä DJ Freshin kanssa tekemänsä "Lassitude" saavutti Britannian singlelistan 98. sijan. Single "Nobody to Love", joka on uudelleentehty versioselvennä Kanye Westin kappaleesta "Bound 2", julkaistiin 6. huhtikuuta 2014. Siitä tuli heidän ensimmäinen Britannian singlelistan kärkeen noussut singlensä.
Diskografia > Albumit

Life (2015)
London Sound (2024)
Diskografia > EP:t

El Presidente (2007)
El Presidente (VIP) (2009)
Nexus (2009)
Stand Tall (Part 1) (2010)
Stand Tall (Part 2) (2010)
Night & Day (Part 1) (2011)
Night & Day (Part 2) (2011)
Rudeboy (VIP) (2014)
Diskografia > Singlet

"Lassitude" (2010)
"Summer Calling" (2013)
"Rudeboy" (2013)
"Nobody to Love" (2014)
"Changing" (2014)
"Higher" (2015) (feat. Labrinth)
"Glitterball" (2015) (feat. Ella Henderson)
"Find Me" (2016)
"Forever" (2017) (feat. Quavo ja Sebastian Kole)
"Anywhere" (2018)
"Say It" (feat. Thandi Phoenix) (2019)
"Here We Go Again" (feat. Louisa) (2019)
"Dilemma" (2019)
"You and Me as One" (feat. Jack Savoretti) (2019)
"Sell My Soul" (feat. Maverick Sabre) (2019)
Käännös suomeksi
Kalliorakkeli

| Kalliorakkeli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Luokka::  Linnut Aves
Lahko::  Varpuslinnut Passeriformes
Heimo::  Kottaraiset Sturnidae
Suku::  Rakkelit Onychognathus
Laji::  morio
Kaksiosainen nimi
 Onychognathus morio  (Linnaeus, 1766) 

Katso myös
   Kalliorakkeli Wikispeciesissä   Kalliorakkeli Commonsissa 
Infobox OKNimi-testi OKIUCN-testi OK: 
Kalliorakkeli (Onychognathus morio) on kottaraisten heimoon kuuluva afrikkalainen varpuslintu.
Levinneisyys

Kalliorakkelia tavataan laajalla alueella Saharan eteläpuolisessa Afrikassa. Lajin on kuvattu olevan yleinen tai runsaslukuinen lähes koko levinneisyysalueellaan, ja se on luokiteltu elinvoimaiseksi.
Salora Fellow

| Salora Fellow |
| --- | --- |

Valmistaja:  Video Technology
Tyyppi:  mikrotietokone
Julkaistu:  1983
Suoritin:  Zilog Z80A
Keskusmuisti:  4 kt
Salora Fellow ja sen seuraaja Salora Manager olivat suomalaisen elektroniikkavalmistaja Saloran markkinoimia kotitietokoneita. Laitteet eivät kuitenkaan olleet suomalaista tekoa, vaan ne olivat Video Technology -yhtiön Laser-sarjan koneiden klooneja, jotka valmistettiin Hongkongissa. Fellow’ta ja Manageria myytiin kuitenkin lähinnä Suomessa, ja se on muualla todella harvinainen. Vastaavasti muissa maissa suositumpia alkuperäisiä VTech Laser -koneita ei myyty Suomessa.
Salora Fellow oli klooni VTech Laser 200 -mallista ja Salora Manager VTech Laser 2001 -mallista.
Salora Fellow

Salora Fellow tuli markkinoille vuonna 1983. Sen suorittimena oli Zilog Z80, keskusmuistia oli neljä kilotavua ja näytössä kahdeksan väriä. Näppäimistönä oli ZX Spectrum -tyylinen kumimatto.
Salora Fellow > Tekniset tiedot

Suoritin:
Zilog Z80A
Kellotaajuus: 3,58 MHz
Grafiikkapiiri: Motorola 6847
Tekstitila: 32 × 16, 8 väriä
Grafiikkatilat: 128 × 64, 4 väriä
Äänet:
1 kanavainen sisäinen kaiutin
RAM-muisti:
4 kB (2 kB voitiin käyttää grafiikalle)
ROM-muisti:
16 kB (Microsoft BASIC Level II)
Oheislaiteliitännät:
Komposiittivideo
RF-modulaattori
Lisämuistiportti
kasettiportti
Lisälaiteportti
Salora Manager

Salora Manager on julkaistu vuonna 1983.
Salora Manager > Tekniset tiedot

sisäinen ohjelmointikieli: Basic v1.0 (Microsoft Basic)
näppäimistö: QWERTY, 49-näppäiminen sisältäen Ä, Å ja Ö
CPU: MOS 6502A @ 2 MHz
RAM: 32 kb (laajennettavissa 64 kb)
VRAM: 16 kb
ROM:16 kb
Tekstitila: 36 merkkiä × 24 riviä
Grafiikkamoodi: 256 × 192 pikseliä, 16 väriä
Ääni: 4 voices (3 voice channels + 1 noise channel) 245 – 12 500 Hz
I/O-portit:
TV/Audio (RCA)
2 joystick-liitintä (Saloran oma eikä suoraan yhteensopiva minkään kanssa, mutta adapterilla Atari2600-yhteensopiva)
levykeasemaportti
kasettinauhuri (600 bauds)
Centronics-portti
Cartridge-slotti
Laajennusportti
Rinnakkaisportti
Virtalähde: Ulkoinen verkkovirtamuuntaja
Oheislaitteet: 16 KB RAM laajennus, 5,25" lerppuasema
Aiheesta muualla

Pelikonepeijoonien Salora Fellow -sivu, tallennettu Internet Archiveen 26.10.2008
Tietokonemuseo.netin Fellow -sivu
Tietokonemuseo.netin Manager -sivu
salora manager (Arkistoitu – Internet Archive)
Timon Radiosivujen Salora Fellow -sivu
Salora Manager Helsingin Tietokone- ja pelikonsolimuseossa.
Aleksander Mitt

Aleksander Mitt vuoden 1936 talviolympialaisissa
Aleksander Mitt (8. helmikuuta 1903 Tartto – 18. huhtikuuta 1942 Kirov) oli virolainen pikaluistelija.
Mitt valmistui vuonna 1929 poliisikoulusta. Sen jälkeen hän opiskeli vielä oikeustiedettä Tarton yliopistossa.
Mitt tuli kansainvälisesti tunnetuksi 1930-luvulla pikaluistelijana. Hän voitti peräti 11 kertaa maansa mestaruuden yhteispisteissä vuosien 1922-1941. Hän edusti Viroa yleisluistelun MM-kisoissa vuonna 1931 sijoittuen yhteispisteissä sijalle 20. Vuoden 1934 MM-kisoissa Mittin sijoitus oli hieman parempi eli 11.
Mitt oli luistellut jo vuoden 1928 St. Moritzin olympialaisissa saavuttaen sijat 22. 500 metrillä, 20. 1 500 metrillä ja 21. 5 000 metrillä. Vuoden 1936 Garmisch-Partenkirchenin olympiakisoissa hän luisteli kaikki matkat saavuttaen sijat jaettu 22. 500 metrillä, 22. 1 500 metrillä, jaettu 22. 5 000 metrillä. Mitt keskeytti 10 000 metrin luistelun.
Henkilökohtaiset ennätykset

500 metriä: 45,5
1 000 metriä: 1.19,3 (1937)
1 500 metriä: 2.27,2 (1934)
5 000 metriä: 8.54,4 (1934)
10 000 metriä: 18.15,4 (1934)
Urheilu-uran jälkeinen aika

Neuvostoliiton miehitettyä Baltian maat ml. Viron kesällä 1940 Tarton poliisissa työskennellyt Aleksander Mitt vangittiin NKVD:n toimesta. Mitt kuljetettiin Kirovin vankileirille, jossa hänet ammuttiin 18. huhtikuuta 1942.
Gloucestershire

Gloucestershire
| --- | --- |
Sijainti:  Lounais-Englanti Englanti Yhdistynyt kuningaskunta
Pääkaupunki:  Gloucester 
Pinta-ala:  3 150 km2  (2016) 
Hallinnolliset osat:  Gloucestershire (d) South Gloucestershire (d) 
Väkiluku:  928 000  as.  (2020) 
Asukastiheys:  295  as./km2  (2020)
NUTS:  UKK13 
Verkkosivusto:  www.gloucestershire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gloucestershire [ɡlɒstərʃər] ( kuuntele ääntämys (ohje)) on hallinnollinen, muodollinen ja historiallinen kreivikunta Lounais-Englannissa, Irlanninmeren rannalla. Siihen kuuluu osia Cotswoldsista ja Severnjoen laaksosta sekä Forest of Dean kokonaisuudessaan. Hallinnolliseen kreivikuntaan kuuluu kuusi hallintopiiriä ja sen keskuksena toimii Gloucesterin kaupunki; muodolliseen kreivikuntaan luetaan niiden lisäksi itsenäinen South Gloucestershiren yhtenäishallintopiiri. Vuonna 2020 muodollisen kreivikunnan alueella arvioitiin elävän noin 928 000 ihmistä.
Hallinto

Gloucestershiren hallinnollisena keskuksena toimii Gloucesterin kaupunki, jossa sijaitsevassa kreivikunnantalossa valtuusto kokoontuu. Vuonna 2017 valitussa kreivikunnanvaltuustossa on 53 valtuutettua, joista 31 kuuluu konservatiivipuolueeseen, 14 liberaalidemokraatteihin ja 3 työväenpuolueeseen. Kreivikunnan hallinnon velvollisuutena on järjestää muun muassa peruskoulutus, sosiaalipalvelut ja kirjastopalvelut kreivikunnan alueella.
Lordiluutnantti Edward Gillespie on edustanut Ison-Britannian kuningatarta Gloucestershiressä lokakuusta 2018 lähtien.
Hallinto > Osa-alueet

Gloucestershiren muodollisen kreivikunnan alueella sijaitsevat seuraavat hallinnolliset alueet:
| Hallinnon taso | Hallinnon taso | Väkiluku (2020) | Lähde | Kartalla |
| --- | --- | --- | --- | --- |
| Gloucestershiren kreivikunta: | Gloucestershiren kreivikunta: | 641 000 |  | 1–6 |
|  | Tewkesburyn kaupunkipiiri * | 97 000 |  | 1 |
|  | Forest of Deanin hallintopiiri * | 87 000 |  | 2 |
|  | Gloucesterin kaupunki * | 130 000 |  | 3 |
|  | Cheltenhamin kaupunkipiiri * | 116 000 |  | 4 |
|  | Stroudin hallintopiiri * | 121 000 |  | 5 |
|  | Cotswoldin hallintopiiri * | 90 000 |  | 6 |
| South Gloucestershire ** | South Gloucestershire ** | 288 000 |  | 7 |
* Hallintopiiri ** Yhtenäishallintopiiri
Gloucestershiren aluehallinto
1. taso: Hallintopiirit
2. taso: Kunnat
Hallintopiirit jakaantuvat edelleen 263 kuntaan (civil parish), joilla on omat kunnan- tai kaupunginvaltuustonsa. Kunnat edustavat asukkaitaan paikallishallinnon ylempiin tasoihin nähden, tuottavat paikallisia palveluja ja pyrkivät parantamaan kunnan elintasoa. Ne voivat järjestää asukkailleen esimerkiksi vapaa-ajankeskuksia, puistoja, viljelypalstoja, bussikatoksia, julkisia jäteastioita ja parkkialueita.